
Butlletí contramformatiu de la vila de Sants 


VIES NO, BOMBERS SI 

Ambdues manifestacions varen coincidir, tallant el trànsit a la seu del Districte 


Més de 100 persones, convoca¬ 
des per la Comissió pel Soter- 
rament de les Vies, es van mani¬ 
festar el passat dijous 25 de no¬ 
vembre a les 8 del vespre pel 
carrer de Sants, per demanar un 
posicionament clar de l’alcalde 
de Barcelona, Joan Clos, i el seu 
regidor al barri, Pere Alcober, i 
que presioni de manera pertinent 
davant el Ministeri de Foment. 
La manifestació, encapçalada 
amb una pancarta on s’hi podia 
llegir “soterrament de les vies i 
una rambla ajardinada”, va co¬ 
mençar davant el ciclista de 
plaça Sants i va finalitzar davant 
la seu del Districte, on es van 
unir per fer una reclamació con¬ 
junta amb els altres veïns i veïnes 
del barri que demanaven la per¬ 


manència del parc de bombers 
del carrer Lleida. 

Un cop la manifestació va 
arribar davant el Districte, la Co¬ 
missió pel Soterrament va llegir 
un manifest on es criticava la 
postura silenciosa tant de l’alcal¬ 
de de Barcelona com del regidor 
del barri respecte el soterrament, 
ja que els alcaldes d’altres muni¬ 
cipis com Vic, Vilanova i la 
Geltrú, Montblanc... han pressio- 
nat al Ministeri de Foment per¬ 
què soterrés altres vies de la 
xarxa ferroviària. 

Ja en una assemblea celebrada 
el passat dilluns 22 de novembre 
a la sala de projeccions de les 
Cotxeres, es va criticar l’Ajun¬ 
tament perquè no es “mullava” a 
causa de que el TAV entrarà per 


la Sagrera i no tenen cap mena 
d’interès pel soterrament. Així 
mateix, també van califícar d’im- 
presentable a Pere Alcober per¬ 
què no s’estava prenent amb 
seriositat les reclamacions veï¬ 
nals que demanen una millora 
pel barri i la Comissió es va pre¬ 
guntar quina era aleshores la fun¬ 
ció del regidor. 

En aquesta mateixa assem¬ 
blea, la Comissió va informar 
quina era la situació actual des¬ 
prés de les reunions amb les dife¬ 
rents administracions. L’ambient 
era tens, ja que les administra¬ 
cions es contradiuen. Per una 
bana, el Departament de Política 
Territorial i Obres Públiques de 
la Generalitat ha realitzat un 
estudi previ on queda palesa la 

SEGUEIXEN LES 
DETENCIONS 
PEL 12 D’OCT. 

Dimecres 17 de novembre, més 
d’un mes després de la manifesta¬ 
ció antifeixista de rebuig a la fes¬ 
tivitat del 12 d’octubre, un veí 
d’Igualada fou detingut a primera 
hora del matí i, posteriorment 
traslladat a la “Jefatura Superior 
de Policia” acusat de participar 
en els aldarulls posteriors a la 
manifestació esmentada. Els exe¬ 
cutors de la detenció van ser, altre 
vegada, membres de la “Brigada 
de Información” heredada del 
franquisme. 

Fins passades més de sis hores 
des del moment de la detenció no 
es notificà res a la familia del 
detingut que, un cop assebentada 
del fet, informà a la CGT (sindi¬ 
cat al que està afiliat el detingut) 
i, de forma espontània, vora cent 
persones es concentraren a les 
portes de les dependències poli- 
cials per mostrar la seva solidari¬ 
tat amb el detingut. Tant les con¬ 
dicions en les que fou practicada 
la detenció, com la participació en 

(continua pàg 2) 


EL VEÏNAT DEL CARRER VILARDELL 


PROTESTA CONTRA UN CONTENIDOR 



Pancartes contra les pudors, a l’edifici més proper del polèmic contenidor 


Des de ja fa forces anys el veïnat, 
a través de diferents maneres ha 
intentat solucionar el problema 
del contenidor compactador que 
hi ha col·locat just davant la sorti¬ 
da del mercat al carrer Vilardell. 
Aquest contenidor, per dipositar 
les deixalles generades pel mercat 
d’Hostafrancs, desprèn pudor 


contínuament, fins ara peró, els 
veïns i veïnes, sols han aconseguit 
esperar. L’any 94 s’envià per pri¬ 
mera vegada una carta, amb el 
recolzament de l’AAVV d’Hosta¬ 
francs, al regidor de districte per 
tal de mostrar el rebuig a la situa¬ 
ció i l’any passat se’n tomà a 
enviar una altra, cap de les dues 


vegades van rebre resposta. “A 
l’hivem el Container fa pudor però 
a l’estiu es insoportable, no es pot 
respirar”, “fins hi tot i hem arribat 
a veure rates pel voltant”, ens 
comenta un veí, és per aixó que 
els veïns i veïnes enviaren con¬ 
juntament 50 denúncies al distric¬ 
te. El veïnat no entén per que 

(continua pàg 2) 















desembre 1999 


La burxa 


’ENFRONTA AL DISTRICTE 


EL VEÏNAT S 

(ve de pàg 1) 

viabilitat del soterrament de les 
vies de metro entre la parada de 
plaça Sants i Mercat Nou. 
Aquest soterrament, però, con¬ 
sistiria en eliminar les dues esta¬ 
cions actuals i fer-ne una de nova 
que permetés la distància sufi¬ 
cient perquè el metro passés per 
sota la Ronda del Mig. Però, per 
l’altra banda, el Ministeri de 
Foment ha rebutjat la mesura del 
soterrament tot i que en cap 
moment ha presentat un estudi 
seriós sobre la impossibilitat del 
projecte. Per contra, el Ministeri 
ofereix la remodelació de la zona 
amb unes obres que paliarien els 
efectes acústics de les vies de 
Renfe. Als veïns i veïnes de 
Sants, però, tal i com va quedar 
palés a l’assemblea no els satisfà 
aquesta opció ja que consideren 
que el barri continua estan divi¬ 
dit per les vies, amb els conse¬ 
qüents problemes de marginació 
que això comporta. A més la 
Comissió ha demanat que el 
Ministeri es comprometi a fer un 


JUTJATS PER 
FER PINTADES 

El passat dijous 25 de novembre, 
al jutjat penal número 10 de 
Barcelona, van seure a la banque¬ 
ta dels acusats tres joves veïns del 
barri de Sants. Un mes abans 
havien estat intervinguts per efec¬ 
tius d’una unitat de la Policia 
Municipal mentre feien unes pin¬ 
tades a la Pl. Cerdà. La intenció 
dels acusats, segons van declarar, 
era tapar unes pintades feixistes 
del grup juvenil del partit de R. 
Sàenz de Ynestrillas (A.U.N.) que 
feia setmanes estaven a les parets 
de l’indret esmentat. Davant la 
passivitat dels responsables muni¬ 
cipals dels serveis de neteja, van 
decidir pendre la iniciativa i 
actuar pel seu compte tot aprofi¬ 
tant l’ocasió per a convocar la 
manifestació antirepressiva del 
23 d’octubre demanant la lliber¬ 
tat, sense càrrecs, dels i les joves 
empresonats/des a arrel del 12-0. 
El fiscal va demanar un cap de 
setmana de privació de llibertat o 
una multa de dos dies a raó de 800 
pessetes per dia. 


estudi seriós sobre el soterrament 
perquè encara no s’ha dut a 
terme. 

De totes maneres, a l’assem¬ 
blea va quedar ben clar que les 
accions veïnals no pararan. A 
més de la manifestació del dijous 
22 de novembre, s’ha convocat 
una concentració davant el 
Districte per assistir al ple muni¬ 
cipal. I per continuar pressionant 
a l’Ajuntament perquè es posi- 
cioni davant el Ministeri de 
Foment, tothom qui vulgui pot 
enviar una postal a l’alcalde 
(aquestes postals es vendran a la 
voluntat i es pooden trobar al 
Centre Social). La Comissió va 
fer un crit desde l’assemblea a 
que participessin tots/es els veïns 
i veïnes de Sants, i no només els 
afectats i afectades pel soroll, 
perquè el soterrament es una 
mesura que dignificarà el barri. 
Així, va recordar que es reunei¬ 
xen quinzenalment els dilluns a 
les 8 del vespre al Centre Social. 
Paral·lelament, com ja hem es¬ 


mentat, la Plataforma pel no-tan- 
cament del parc de bombers del 
carrer Lleida (Poble Sec) inte¬ 
grada per una quarentena d’enti¬ 
tats dels barris afectats va convo¬ 
car una manifestació que aplegà 
a més de 150 veïns i veïnes del 
Poble Sec, Font de la Guatlla, La 
Bordeta, Hostafrancs, Sants, El 
Raval i St. Antoni. Sota les con¬ 
signes contra el tancament i la 
sisminució de la dotació actual, 
els i les manifestants recorre- 
gueren el tram del carrer Creu 
Coberta que va desde la pça 
d’Espanya fins a la seu del 
Districte acompanyats/des per 
una reproducció, a petita escala i 
amb pedals, d’un camió de bom¬ 
bers que ridiculitava la situació 
en que es troba el parc del Poble 
Sec davant l’amença de clausura 
per part de l’Ajuntament. Segons 
els propis bombers les mobilita- 
cions continuaran fins que la regi¬ 
dora de l’Àmbit de Via Pública, 
Carme San Miguel, i el regidor P. 
Alcober es facin enrera. 


JA SON 27 LES DETENCIONS PEL 12-0 

Un home d’Iaualada. l’última víctima de la policia 



Capçalera de la manifestació del passat 12 d’octubre 

(ve de pàg 1) 


aquesta de la citada brigada, com 
el trasllat a “Jefatura”, com pel 
que consta a l’expedient, senbla- 
ria un intent d aplicar al detingut 
la LLei Antiterrorista. 

Cal mencionar que per tal de pre¬ 
parar l’alarma social adient per 
l’estigmatització dels i les antifei¬ 
xistes que es van manifestar el 12- 
O, la mateixa policia va fer arri¬ 
bar un comunicat a la premsa ofi¬ 


cial criminalitzant un butlletí con- 
trainformatiu, L’”Info Usurpa”, 
amb el pretexte d’haver difós tèc¬ 
niques de guerrilla urbana via 
internet quan, en primer lloc, la 
informació apareguda a la pàgina 
es limitava a donar consells per 
evitar detencions a les manifesta¬ 
cions i, per altra banda, l’escrit 
anava signat per un col·lectiu de 
fora dels Països Catalans. 


AL Cl VILARDELL 
ESPEREN SOLUCIONS 

(ve de pàg 1) 

d’una banda es canvià el sistema 
de recollida de deixalles que anys 
enrera es feia diàriament amb un 
camió, ni tampoc que més tard es 
deixés de retirar cada dia el conte¬ 
nidor, retirant-lo sols un dia per 
setmana. Un problema afegit, es 
desencadenà quan es construí el 
parquing subterrani, just a sota el 
mercat, el desàigüe cap al clave- 
garam col·locat sota el Container 
va desapareixer i l’actual,”una 
autèntica xapussa”, segons una 
veïna, no absorbeix com cal i 
s’embossa contínuament. Tot i 
que el contenidor és segons els 
han dit als i les veïnes “d’utima 
tecnologia”, aquest habitualment 
te perdues i l’espai on es llencen 
les deixalles, per l’alçada, és força 
incomode pels i les que l’utilit¬ 
zen, quedant habitualment brutí¬ 
cia als voltants. No va ser fins a la 
Festa Major del barri, que el veï¬ 
nat va poder parlar directament 
amb Pere Alcober, ja que aquest 
va passejar-se pels carrers. Els va 
dir que en un plaç breu es treuria 
el contenidor i sobre l’estiu vinent 
ja no hi seria. Els veïns i veïnes 
segueixen esperant, però per 
seguir denunciant la pudor inso- 
portable, que als més propers no 
els deixa ni sortir al balcó, han 
penjat pancartes als balcons, amb 
lemes com “No fan cas”, “Prou 
pudors” o “Fora Container” i no 
descarten properament altres 
tipus de movilitzacions. 

TROBADA 
D’ESTUDIANTS DE 
SECUNDÀRIA 

El proper dissabte 11 de desembre 
a les 17:OOh es reuniran a l’Ham- 
sa diversos col·lectius d’estu¬ 
diants de secundària (la Coor¬ 
dinadora d’Estudiants de Sants, 
col·lectius de Gràcia, Terrassa, 
Ribes, Vilafranca i altres barris i 
comarques de Barcelona...) per 
posar idees en comú: planteja¬ 
ments, objectius, futures movilit¬ 
zacions, etc. i establir connexions 
per dur a terme accions conjuntes. 
Es pretén poder donar així una 
resposta estudiantil independent 
de l’AJEC (Associació de Joves 
Estudiants de Catalunya) i del 
Sindicato de Estudiantes. 

EN VAGA CONTRA LA REPRESSIÓ DE RENFE 


A Sants-Estació. 500 treballadors/es van tallar les vies durant 20 minuts 



Després que la 
direcció de RENFE 
decidís actuar de 
forma repressora i 
venjativa en contra 
dels treballadors i 
treballadores de 
l’empresa que van 
participar en les 
mobilitzacions del 
passat mes, tots els 
sindicats van unir 
esforços per denun¬ 
ciar la direcció de 
RENFE, convocant 
una jornada de 
vaga i explicant 
públicament en que 
havien consistit 
aquestes represàlies, per d’aques¬ 
ta manera, aturar la repressió. La 
jornada de protesta va durar entre 
les llh del dia 12 i les llh del dia 


El tall de vies va durar prop de 20 minuts 

13 de novembre, i hi van partici¬ 
par pràcticament la totalitat de 
treballadors/es de l’Estat 
Espanyol. Durant la jornada es 


denunciava que: “...en 
aquests moments s’han 
incoat 150 expedients 
disciplinaris, 32 san¬ 
cions administratives 
amb una multa de 
125.000pts, i els serveis 
mínims imposats son 
igual d’abusius que sem¬ 
pre”. Per tot això es 
demanava: “secundar les 
aturades convocades, 
atendre tan sols els trens 
de serveis mínims, parti¬ 
cipar de les concentra¬ 
cions de protesta, no 
col·laborar amb l’empre¬ 
sa en absolutament res”. 
Durant el matí del dia 12 
es van produir concentracions a 
molts llocs, entre els quals, també 
a Sants. Cap a les 12 del migdia, 
prop de 500 ferroviaris/es (tal i 


com ells/elles s’anomenen), es 
van aplegar a l’Estació de Sants 
mentre desplegaven diverses pan¬ 
cartes, i després d’una assemblea 
informativa de la situació, van 
circular en manifestació per l’es¬ 
tació fins arribar a les vies, 
moment en que van decidir tallar¬ 
ies amb diferents grups durant 
més de 20 minuts (tot això sota la 
vigilància de policia de paisà i de 
diverses furgonetes d’antiavalots 
que eren a l’exterior de l’edifici). 
Durant el tall es van cridar lemes 
com: “Si hay màs expedientes 
habrà rotura de dientes”, “Màs 
revolución y menos represión”, 
“No somos delincuentes, ftiera los 
expedientes” i “Aznar atiende, la 
RENFE no se duerme”. Cap a la 
una es va dissoldre la concentra¬ 
ció, però la vaga va continuar fins 
el dia següent. 


NÚNEZ PERD L’OREMUS AMB EL BARÇA 2000 

La provocació és contestada pel veïnat amb una manifestació. 


Mai una mobilització veïnal 
havia provocat tant nerviosisme 
en la directiva d’un club de fut¬ 
bol, fet palès per les declaracions 
que JL Núnez va fer el passat 23 
d’octubre durant un congrés de 
penyes blaugranes. El contingut 
d’aquestes declaracions no ens 
hauria d’extranyar gaire ja que el 
“president” pateix, des de fa 
temps, una dolència psicològica 
que combina els deliris de gran¬ 
desa (fins i tot s’ha arribat a con¬ 
siderar ell mateix més important 
que l’altre “president”) amb 
moments puntuals d’aguda 
incontinència verbal. Així doncs, 
sembla confirmar-se que els 
diners podreixen. No resulta 
gaire sorprenent, doncs, la inter¬ 
venció abans esmentada, en la 
que el “president” de la màfia 
especulativa va relacionar el 
moviment d’oposició al projecte 
de megacentre comercial Barça 
2000 (al que dediquem un des¬ 
criptiu article al número 19 de La 
Burxa) a interessos creats entorn 
a la prostitució ubicada des de fa 


temps als voltants del Camp Nou. 
Concretament va dir que les asso¬ 
ciacions de veïnes i veïns del 
barri no havien fet res per acabar 
amb la prostitució perquè part del 
barri hi tenia interessos econò¬ 
mics, al mateix temps que denun¬ 
ciava que aquesta permissivitat 
feia que els joves jugadors de la 
cantera haguessin de suportar un 
espectacle constant d’immorali¬ 
tat. Si es realitza el Plà “aquest 
negoci intern que tenen se’ls aca¬ 
barà”. Tant el barri com els mit¬ 
jans de comunicació es van fer 
ressó de les reveladores declara¬ 
cions, i gràcies a elles més d’un 
va entendre dubtes mai resolts, 
com en Quim Monzó, que des de 
les pàgines d’un diari confirmava 
les seves sospites sobre els petits 
luxes dels que la seva mare, veïna 
de Les Corts i amb 81 primaveres 
damunt, disposava, com la llauna 
d’anxoves quinzenal o la paella 
nova del mes passat, i l’acusava 
públicament d’amagar darrera 
una hàbil disfressa d’humil pen¬ 
sionista la seva condició de pro¬ 


xeneta. Les declaracions del 
“president” van motivar la con¬ 
vocatòria d’una manifestació que 
el 4 de novembre va recórrer els 
carrers de Les Corts, i que va reu¬ 
nir unes mil persones, en el que 
ha estat l’èxit més gran del movi¬ 
ment d’oposició al Barça 2000. 
Per la seva banda, una dotzena 
d’entitats de Les Corts, amb el 
suport de la FAVB ha demandat 
JL Núnez per atemptar contra el 
seu dret a l’honor. El rebuig al 
Plà Especial s’ha estès també a 
l’àmbit universitari, que ha esde¬ 
vingut un dels sectors més reti¬ 
cents al macroprojecte, i que va 
recollir el seu enuig en un comu¬ 
nicat signat per 400 professors i 
personal de la U.B. i la U.P.C.. 
Mentrestant, el projecte està en 
mans de l’Ajuntament, que 
comença a relativitzar l’incondi¬ 
cional suport inicial al Plà. Ja han 
estat presentades les al·legacions, 
realitzades des de la comissió de 
veïnes i veïns, el col.legi d’arqui¬ 
tectes, d’aparelladors i d’engin¬ 
yers i des de particulars. 


PROTESTA DELS 
CARTERS/ES DE 
LES CORTS I SANTS 

Prop de 50 treballadors i treballa¬ 
dores de la central de Correus de 
Sants-Les Corts van treure el pas¬ 
sat 17 de novembre les taules de 
classificació de cartes, al carrer. 
L’acció de protesta pretenia 
denunciar les condicions indig¬ 
nes en les que han de treballar en 
aquesta oficina (per les instala- 
cions molt degradades que 
tenen). D’altra banda, també 
volien exigir un augment de plan¬ 
tilla per poder afrontar el servei 
de classificació tot i l’augment de 
població de la zona de reparti¬ 
ment. 



Classificant cartes al carrer 

CRÒNIQUES DE LLUITA SOCIAL AL BARRI 

-7. 1900-1909 Les reivindicacions obreres són al carrer- 

*E1 n°20 de La Burxa no va tenir aquesta secció per manca d’espai, recuperem ara, com sempre, les cròniques de lluita social com a secció habitual. 

“Solidaridad 
Obrera” va ser 
el setmanari 
més important 
de l’anarquisme 
català a la 
primera dècada 
del segle XX 


A primers de segle la lluita social 
tenia un caràcter marcadament la¬ 
boral. Les condicions laborals 
eren molt dures, homes, dones, 
nens i nenes treballaven durant 
els set dies de la setmana, sense 
dia de descans, en una jornada de 
treball d’onze hores i les dones a 
més, tant sols rebien la meitat de 
sou que els homes. Els primers en 
secundar una petita vaga van ser 
els tramviaires a mitjans de 1901 
però el 15 de desembre del 
mateix any totes les societats 
obreres del ram de la metal·lúrgia 
de Barcelona, iniciaren una vaga 
en demanda de la jornada laboral 
de nou hores, per tal de crear 
llocs de treball als milers de per¬ 
sones en atur. Així unes 12000 
persones deixaren de treballar 
durant dos mesos fins que el 16 
de febrer de 1902 en un miting 
convocat per vint-i-cinc societats 
obreres, aquestes decidiren soli¬ 
daritzar-se amb els i les obreres 
del metall i convocar vaga gene¬ 
ral. 80000 treballadores i treba¬ 
lladors de tot Barcelona durant 
una setmana van negar-se a treba¬ 
llar i el col·lapse va ser generalit¬ 
zat en tota la ciutat. La repressió 
no es feu esperar i la resposta 
tampoc, així després de violents 
avalots al carrer, moriren 10 per¬ 
sones i més de quaranta en resul¬ 
taren ferides. La posterior perse- 


cussió de dirigents anarco-sindi- 
calistes i polítics, provocà dues- 
centes detencions i també el tan¬ 
cament de diverses societats 
obreres. L’ambient sindical en va 
rebre una dura cacera de bruixes, 
la UGT se’n salvà, tot i això la 
seva negativa a sumar-se a la 
vaga general els va fer retrocedir 
en l’extensió de la seva idea. 
Barcelona anava creixent i anava 
engolint any rera any més ter¬ 
reny, així el 1900 es construí la 
plaça de braus de les Arenes i els 
tramvies, el transport públic més 
utilitzat, a partir del 1904 va fun¬ 
cionar amb l’electricitat i una 
nova línia comunicà la Creu 
Coberta amb el moll a través del 
recent Paral·lel. Al barri van néi¬ 
xer centres republicans com La 
Fraternitat Republicana, de ten¬ 
dència lerrouxista, o el Centre 
Republicà Català Sang Nova, 
més propers al catalanisme i tam¬ 
bé de caràcter obrer, com l’A¬ 
teneu Obrer Autonomista. En el 
terreny polític i social la primera 
dècada del s.XX va ser d’efer¬ 
vescència popular. El març de 
1904 un important número de 
societats obreres de tot Barce¬ 
lona, reaprengueren la lluita i cre¬ 
aren la Unió Local de Societats, 
que tres anys després, el 1907, es 
transformaria en Solidaritat O- 
brera. Els seus principis es basa¬ 


ven en una línia apolítica, reivin¬ 
dicativa i partidària d’una lluita 
sindical revolucionària per tal 
d’aconseguir l’emancipació dels 
treballadors, poc temps després 
un setmanari amb el mateix nom 
es convertí en el mitjà d’expres¬ 
sió més important entre els i les 
obreres anarco-sindicalistes. Els 
partits polítics, des de la dreta 
gairebé integrista fins als republi¬ 
cans liberals,van crear Solidaritat 
Catalana, el 1906. Aquesta unió 
aparegué per tal de reafirmar les 
reivindicacions nacionals enfront 
la política anti-catalana del 
govern estatal. Al mateix temps a 
la LLiga Regionalista, un dels 
partits polítics més importants de 
l’unió, li interesava trencar el 
moviment republicà deixant de 
banda els lerrouxistes, més pro¬ 
pers a defensar les idees de 
Madrid. Tot i que bona part de la 
classe obrera restà al marge de la 
política catalanista i es basà més 
en l’anarco-sindicalisme, el 1907 
Solidaritat Catalana va guanyar a 
Catalunya en unes eleccions esta¬ 
tals, que provocaren en la cam¬ 
panya electoral, situacions de 
tensió. Al barri d’Hostafrancs, 
per exemple, un dels candidats de 
Solidaritat Catalana, Francesc 
Cambó, va ser greument ferit en 
un atemptat, produït just a la can¬ 
tonada de Carrer de Sants amb 


Consell de Cent, quan venien de 
fer un miting a Sants. L’anome¬ 
nada Setmana Tràgica, el juliol 
de 1909, provocada per la movi- 
lització per part de l’estat de 
reservistes per enviar-los a la 
guerra del Marroc conduí a 
Solidaritat Obrera a convocar una 
vaga general per protestar contra 
la política colonialista del go¬ 
vern. L’aturada el 26 de juliol va 
ser total en tota la ciutat, el go¬ 
vern davant la situació declarà 
l’estat de guerra i es produiren 
manifestacions espontànies en els 
diferents barris, inclòs Sants. La 
policia carregà a trets, ferint 
greument diverses persones, la 
noticia va córrer per tota la ciutat 

1 provocà la revolta. S’aixecaren 
barricades i s’alsaltaren les arme¬ 
ries i es produiren seriosos ava¬ 
lots durant una setmana. L’alta 
influència en la vida política i 
social de l’esglesia provocà l’ira 
dels i les manifestants contra les 
seves seus, així es van cremar 
numerosos convents i esglesies a 
tot Barcelona, a Sants sembla que 
els habitants de les mateixes, les 
defensaven a trets des de les 
finestres, per aixó no se’n destruí 
cap. La revolta va ser aturada, el 

2 d’agost, per la policia i l’exèr¬ 
cit, amb l’ajut de diferents con¬ 
tingents militars de València i 
d’arreu de l’estat. 

PER QUÈ I PER A QUI, UN TREN D’ALTA VELOCITAT? 


Una xerrada, el passat dimarts 23 
de novembre, al Centre Social de 
Sants, per part d’un membre de 
la Coordinadora de Plataformes 
per una Alternativa al Tren 
d’Alta Velocitat (COPALTAV), 
em va fer entendre millor en que 
consisteix aquest macro-projecte 
per la construcció del Tren 
d’Alta Velocitat (TAV). El TAV 
no és un tren convencional que 
circula més ràpid que els altres, 
aquest tipus de tren necessita 
d’un traçat molt rectilini i ample 
(70 metres en total), per tal d’as¬ 
solir les altes velocitats en que 
volen que es desplaçi. És per 
això que Tinfrastructura que 
necessita al seu pas provocaria 
grans desplaçaments de terra, fer 
terraplens, enormes viaductes, 
túnels, tot aixó amb la conse¬ 
qüent pèrdua d’espais agrícoles i 
un greu impacte ambiental. A 
més els trens de càrrega, no estan 
pensats per a circular per aques¬ 
tes vies ja que d’una banda les 
malmetria i de l’altra no podrien 
compaginar-se per qüestió d’ho¬ 
raris amb la resta de trens. 
Algunes qüestions, es fan palpa¬ 
bles, si es fa una comparació 
entre la competència TAV/avió i 
d’altra banda entre el cotxe/tren 
convencional, i és que tot el que 
pot envoltar l’evolució del pro¬ 
jecte, es fa en relació a un cert 


tipus de passatger/a amb un 
nivell econòmic determinat, o 
sigui alt. L’especulació de les 
grans multinacionals, empreses o 
constructores tenen molt a deter¬ 
minar i es que aquest tren fa 
pujar els valors del que troba al 
seu pas. Un fet evident és la volta 
que dóna el traçat projectat del 
TAV per arribar de Lleida a 
Barcelona. El projecte determina 
que passi per Tarragona, però no 
és casual, el complex de Port 
Aventura a Vilaseca-Salou fa que 
la importància econòmica del 
complex lúdic en determini el 
pas. A algunes persones i empre¬ 
ses deu beneficiar tanta destrossa 
i especulació, l’inversió de cada 
quilòmetre del TAV té un cost de 
1600 milions de pessetes. Per a 
que tants milions si fent circular 
un tren de tipus pendular o 
Euromed, per les vies convencio¬ 
nals (sense la construcció de 
noves i faraòniques infrastructu¬ 
res, ni tanta inversió) es viatjaria 
gairebé a la mateixa velocitat? 
En unes dades comparatives es 
reflexà una diferència de temps 
entre TAV i Euromed d’entre 5 i 


15 minuts segons el trajecte, així, 
per exemple, el recorregut entre 
Barcelona i Perpinyà en TAV, 
duraria una hora mentre que en 
Euromed seria d’una hora i quin¬ 
ze minuts. Els diners que es pen¬ 
sen invertir per als i les 6 milions 
de viatgers/es que es preveu que 
tindrà el TAV, podrien destinar- 
se a millorar la xarxa actual, 
mantenir els serveis amb fons 
públic i no privatitzar-los, fer cir¬ 
cular més trens tipus Euromed 
(per via convencional) i fins i tot 
soterrar les vies, en els punts on 
el veïnat se senti molest. Així els 
i les 360 milions de passatgers/es 
anuals que tenen les linies de 
rodalies, actualment, tindrien un 
millor servei, el veïnat restaria 
més tranquil i per un suposat 
millor servei, aumentarien els i 
les viatgeres, disminuint d’a¬ 
questa forma l’ús del cotxe. A 
Barcelona també se’n vol treure 
suc del TAV, l’estació de la 
Sagrera és un bon exemple, con¬ 
cretament es vol construir als 
terrenys de GEC-ALSTHOM, la 
fabricant d’aquests trens, en una 
maniobra especulativa perfecta¬ 


ment pensada. I a Sants el veïnat 
més proper a les vies troba en el 
TAV, un bon argument per a jus¬ 
tificar que el projecte, pot ser el 
moment per al soterrament de les 
vies. Aquesta reivindicació 
penso que hauria de vàldres per 
si sola, sense anar lligada de bra¬ 
cet d’un projecte paral.lel que 
l’hagi de fer possible. La millora 
en la qualitat de vida dels veïns i 
les veïnes del barri, su val per si 
mateixa, al igual que l’han de 
tenir totes aquelles persones, que 
ara per ara, estan ferotgement 
amenaçades per aquest projecte i 
vol deixar-les sense terra per tre¬ 
ballar o be sense casa seva, a més 
de destrossar-los el medi que els 
envolta. Igual que diversos ajun¬ 
taments ja s’han posicionat en 
contra del TAV, com el de 
Montblanc, l’Espluga de 
Francolí o el d’El Morell entre 
d’altres, Sants crec que a part de 
reivindicar el soterrament de les 
vies, també s’ha de sumar a les 
3000 al·legacions de municipis, o 
a les 5000 signatures que 
COPALTAV, ha aconseguit, en 
les diverses comarques on hi està 
representada, per tal d’aturar el 
projecte. Un projecte ple d’inte¬ 
ressos i guanys, però aquests, 
com sempre, només d’unes i per 
unes quantes persones. 

Inyaki, veí de Sants 



LA VENDEDORA DE ROSAS. Colòmbia, 1998. Cinemes Verdi. 


Dirigida per Victor Gabiria, la pel·lícula ens remet cruament a la quotidianitat dels nens o nenes del carrer de l’ex- 
traradi de Medellín. Des d’una prespectiva realista i nua, la pel.licula relata els dies de Nadal de Mònica, adoles¬ 
cent de 13 anys que ven roses pels carrers per a sobreviure. El director aconsegueix mostrar-nos així l’ambient 
d’extrema pobresa prototípic de moltes ciutats de llatinoamèrica, i no ho fa des de la compassió sinó des del res¬ 
pecte cap els seus protagonistes. Mostrant-nos la violència generada per les desigualtats socials, les relacions per¬ 
sonals mediatitzades per la droga, el sense-sentit de la (curta) existència a que estan condemnats aquestes nens des 
del moment en que neixen, el director aconsegueix posar cara i ulls a les “estadístiques sobre la pobresa”, exerci¬ 
ci necessari per als espectadors d’una Europa del benestar que massa sovint despersonalitzen les víctimes més obli¬ 
dades de les societats capitalistes. 



En la present obra s’analitza a fons les raons que varen dur a un nombrós grup de dones de l’àmbit llibertari a la 
creació de Mujeres Libres -en contra de la voluntat de bona part dels homes i, inclús, d’algunes dones del movi¬ 
ment llibertari-; els problemes, temes de discusió i relacions que varen mantenir; i els seus objectius, funcionament 
i discusions internes. Però allò que la fa especialment interesant és que no es tracta simplement d’un estudi histò¬ 
ric, sino que, incidint especialment en l’anàlisi anarquista de les relacions de dominació i subordinació, i en la cen- 
tralitat que ocupa en aquest la noció de comunitat, Martha Ackelsberg, planteja allò que pot aportar el discurs i l’ex¬ 
periència de Mujeres Libres a la teoria i lluita feminista contemporània. 









5 DIES DE LLUITA SOCIAL A CÓRDOBA 


Més de 700 persones participen en unes jornades de denúncia en diferents àmbits socials 


Córdoba. El passat divendres 12 
de novembre van començar les 
jornades de lluita social “Rom- 
pamos el Silencio”. Aquestes jor¬ 
nades, que ja s'han fet a d’altres 
punts de l’Estat espanyol, consis¬ 
teixen en una sèrie d’accions con¬ 
vocades per una plataforma de 
diferents col·lectius, associacions 
o persones individuals que encara 
que treballant en camps diferents 
s’uneixen per fer unes jornades de 
denúncia global, intentant així 
crear xarxes de resistència. El 
tema del primer dia era: comida 
basura, contratos basura. A l’ac¬ 
ció inaugural, una manifestació 
de diversos centenars de persones 
arribada de diferents punts de 
l’Estat, ve recórrer de punta a 
punta la ciutat “ sota una forta 
pluja i un ambient molt caldejat 


per la criminalització dels mitjans 
de comunicació”. Cap a les 20h, 
el grup de persones es va dirigir 
cap a un McDonalds amb bosses 
d’escombraries, però en arribar es 
van trobar un fort contingent de 
policies antiavalots que protegien 
la multinacional, així que no es va 
poder entrar, però es van llençar 
als peus dels antiavalots i es va 
estar una estona davant del local 
proferint crits contra la multina¬ 
cional McDonalds i contra l’ex¬ 
plotació laboral. El segon dia, 
com a lema hi havia: Abajo el 
muro de las prisiones. Sobre 
aquest tema de les presons, una 
manifestació d’unes 700 persones 
es va dirigir cap a la presó de la 
ciutat, on es van cridar consignes 
i fer pintades. Després de la mani¬ 
festació es va dirigir cap a la 


segona acció: l’okupació de la 
Mezquita. En arribar va ser 
impossible aquesta okupació, ja 
que la mezquita estava tancada a 
cal y canto. Davant la impossibi¬ 
litat de fer l’acció, la gent es va 
dirigir cap a l’Alcàzar de los 
Reyes Cristianos, on un grup va 
aconseguir entrar camuflat entre 
els visitants i, després de fixar una 
porta, va començar a entrar la 
resta de la gent, però finalment no 
va poder entrar tothom ja que van 
arribar els antiavalots. La situació 
va quedar amb unes 200 persones 
dins de l’Alcàzar i la resta fora. 
Es va parlar amb l’Ajuntament 
per exigir que es retirés la policia. 
La policia va deixar el setge con¬ 
tra la casa en rebre una trucada de 
l’Ajuntament contrària a les 
ordres de la Delegació de Govem. 


S’INTENSIFICA LA CAMPANYA 
“SALVEM VALLPARADÍS” 


L’ordre de desallotjament es fixa per principis de desembre 



Terrassa. El dissabte dia 6 de 
novembre, emmarcat dins la cam¬ 
panya “Salvem Vallparadís”, es 
va realitzar una manifestació pels 
carrers de Terrassa. La mnifesta- 
ció va passar per la casa on viu 
Tex-propietari de Vallparadís. 
Una persona es va enfilar a un 
balcó de la finca contigua on viu 
l’expropietari i va penjar una pan¬ 
carta on es llegia: “Atenció el 
vostre veí és un mafiós especula¬ 
dor. Pau Armengol”. La manifes¬ 


tació va acabar amb la lectura 
d’un manifest a la Plaça Vella. 

La campanya contra el desallotja¬ 
ment del C.S.O. Vallparadís con¬ 
tinua amb altres accions per tal de 
sensibilitzar a la gent de ciutat i 
d’arreu de la situació d’atac judi¬ 
cial i institucional que pateixen, 
tenint en compte que es tracta 
d’un edifici abandonat i en mans 
de T especulació més salvatge 
fruit de la situació privilegiada al 
costat del Parc de Vallparadís. 


El divendres 19 de novembre un 
grup de joves va okupar durant tot 
el cap de setmana la Torre del 
Palau per denunciar la complicitat 
en responsabilitat de l’Ajunta¬ 
ment en un possible desallotja¬ 
ment de l’edifici. També van fer 
una vaga de fam que va durar fins 
diumenge a la tarda. 

El diumenge 21 de novembre a 
l’hora de l’inici de la jornada cas- 
tellera que se celebra a la PI.Ajun¬ 
tament, diverses persones van 
aconseguir aribar a la taula del 
consistori i desplegar una macro- 
pancarta. L’acció va sorprendre a 
les més de 2000 persones que hi 
havia a la plaça, i també a l’alcal¬ 
de, Manuel Reyes, a qui la cara li 
va quedar absolutament pàlida. 

El dimarts següent prop de 25 
persones es van concentrar davant 
dels jutjats i es van despullar. 
L’acció volia simbolitzar que es 
queden en pilotes davant del 
poder judicial. Estigues alerta, 
qualsevol dia pot arribar l’ordre 
de desallotjament. 

Contra-infos 23/11/99 


Amb els temes de vivenda, trans¬ 
ports públics i immigració, el ter¬ 
cer dia va començar una assembla 
al CSO i una altra a T Alcàzar, i va 
seguir amb una manifestació pel 
centre de la ciutat fins a una dele¬ 
gació d’hisenda, on es va fer una 
“txabola” per protestar per la falta 
de vivenda. En acabar es van diri¬ 
gir cap a la delegació de govem, 
fortament custodiats pels antiava¬ 
lots, però tot i això es va fer una 
representació teatral contra la 
policia d’immigració. També es 
va agafar l’autobús de manera 
gratuïta en direcció a l’Ajun¬ 
tament. A mitja tarda de diumen¬ 
ge la policia va intentar desallot¬ 
jar TAlcàzar, però a la fi va desis¬ 
tir. Contra-infos 15/11/99 


“S.O.S. ITOIZ!” 



Pancartes desplegades a la torre 
La Haia. Divendres 25 membres 
de “Solidari@s con Itoiz” es pen¬ 
jaren a la torre i s’encadenaren a 
la valia del Tribunal Inter¬ 
nacional de Justícia per denun¬ 
ciar la condemna de 5 anys de 
presó que pesa sobre 8 activistes 
des del passat setembre. L’acció, 
malgrat ser de caire pacífic, 
acabà amb detencions. 

Solidari@s con Itoiz, 25/11/99 

zitzania@sindominio.net 


TVE ESTA SUBSCRITA A 
L’INFO USURPA! 


INFORMACIONS BREUS 

ABSOLUCIÓ PER LA TAPIA A QUERALBS 


Continua la campanya mediàtica-policial-judicial 
a criminalitzar els moviments socials 


El dimecres 17 de novembre tele¬ 
visions estatals i autonòmiques i el 
dijous 18 els diaris (El Periódico, 
ABC, Avui, EL Mundo,...) realit¬ 
zaven un atac contra el butlletí 
contrainformatiu setmanal Info- 
Usurpa, acusant-lo de promoure la 
violència i satanitzant els contin¬ 
guts i les lluites que aquest butlle¬ 
tí recolza. Mitjançant imatges 
sucoses (les dels disturbis del pas¬ 
sat 12 d’octubre al barri de Sants 
de Barcelona) a les televisions i en 
seguit d’articles calcats entre ells 
en els diaris, es reproduia un tele¬ 
tip policial segons el qual “els 
okupes difonen tàctiques de gue¬ 
rrilla urbana a través d’Intemet”. 
Tots els articles mencionaven com 
si fos una anècdota la detenció 
d’un home a Igualada el passat 
dimecres 17, en relació als fets del 


12 d’octubre. D’aquesta manera, 
mencionant la “violència okupa” 
preparaven el terreny per la deten¬ 
ció, descrivint “l’ambient pervers i 
malvat en el qual es mouen TOTS 
les okupes”. Per a exemplificar-ho 
els mass-media transcrivien tros¬ 
sos d’una notícia firmada per un 
butlletí madrileny on es donaven 
consells per evitar detencions a les 
manifestacions, que s’havia publi¬ 
cat a Tlnfo-Usurpa, i que com 
cada setmana s’havia penjat a la 
seva pàgina web. ‘Es així com la 
premsa juga un paper cada cop 
més important en la repressió de 
totes les veus que es mostren 
contràries a l’actual estat de les 
coses i proporciona els arguments 
nacessaris per justificar les actua¬ 
cions policials que garanteixen el 
manteniment d’aquest estat. 


AGRESSIÓ i ASSASSINAT 
D’UNA NOIA A GRÀCIA 


Gràcia. Després de l’assassinat 
d’una noia a Gràcia el passat 18 
de novembre, una quinzena d’as¬ 
sociacions, col·lectius i persones 
firmaven el següent comunicat: 
“Veïna, veí: el dijous 18 a la mait- 
nada una veïna de la vila va ser 
assassinada al carrer Rubí. Una 
vegada més hem de fer front a un 
acte de violència contra una dona. 
Volem que els nostres sentiments 
d’indignació, ràbia, por, dolor i 
impotència no quedin dintre de 
cadascú de nosaltres, sinó expres¬ 
sar-los col·lectivament i veure 
què podem fer per evitar que fets 
com aquest tomin a repetir-se. 
Aquest, desgraciadament no és un 
cas aïllat. La violència contra les 
dones l’hem vista 
expressada en dife¬ 
rents circumstàncies i 
àmbits: violència do¬ 
mèstica, assetjament 
sexual a la feina, a- 
gressions al carrer, etc. 

Cada dia als mitjans de 
comuniacció veiem 
notícies de dones mal¬ 
tractades i assassina¬ 


des pels seus marits, amants o 
desconeguts. 

No podem deslligar aquesta 
violència del fet que les dones 
actualment encara estàn conside¬ 
rades i tractades com a persones 
dependents, no autònomes. Així 
queda palès en moltes sentències 
judicials que no consideren viola¬ 
ció els casos en que la dona agre¬ 
dida no ha oposat resistència al 
violador, o que justifiquen algu¬ 
nes agressions. Reivindiquem el 
dret a les dones a estar al carrer a 
qualsevol hora i a qualsevol lloc, 
sense el perill de ser agredides. 
Cap agressió sense resposta!”. El 
dimecres 24 es va realitzar una 
concentració a la plaça Virreina 
per denunciar la vio¬ 
lència contra les do¬ 
nes. El dijous 25, 
Dia Internacional 
Contra la Violència a 
les Dones, es va dur 
a terme una concen¬ 
tració a la plaça Sant 
Jaume. 

Contra-Infos 
26/11/99 

Ripoll. La jutgessa Laura Garcia Manresa del jutjat d’instmccció de Ripoll 
va decidir absoldre del delicte de danys a l’acusada per considerar falta de 
proves. La jutgessa diu que no es pot provar que l’acusada estigués al lloc 
dels fets, encara que els mossos hagin trobat empremtes en el cartell engan¬ 
xat a la tapia de la casa Pujol/Ferrussola en una acció realitzada l’octubre del 
1997 en reivindicació de l’aniversari del desallotjament del “cine okupat”. 

Contra-infos 9/10/99 


ASSALT A KAN MUSSOL 


Collserola. La masia okupada de Kan Mussol situada a la serra de 
Collserola va ser assaltada la setmana passada, suposadament per la policia i 
algun representant de la propietat. El 7 de novembre uns suposats propieta¬ 
ris ja havien intentat sense èxit entrar-hi, i el dimecres 10 hi van tomar, van 
canviar els panys de la porta i remenar l’interior. De moment els okupants 
continuen visquent-hi a l’espera d’aclarir l’assalt, realitzat de manera total¬ 
ment il.legal, sense cap ordre judicial. Contra-infos 16/11/99 


ACCIÓ CONTRA EL MONUMENT”A LOS CAÍDOS” 

Barcelona. Elmonument en honor als feixistes que van morir a la guerra 
civil situat a l’Av. Diagonal, va rebre la visita d’un gmp d’antifeixistes que 
va voler denunciar la seva existència. Amb l’acció, que va consistir en 
llançar pintura vermella sobre el monumet i desplegar dues pancartes, volien 
recordar que els actes feixistes per part de grups d’ultradreta organitzats es 
continuen produint amb la connivència de les institucions, mentre els detin¬ 
guts i detingudes durant les manifestacions antifeixistes (tant l’any 98 com el 
99) són reprimits i jutjats. Contra-infos 22/11/99 


REPRESSIÓ AL MOVIMENT ESTUDIANTIL DE L’UNAM 

Distrito Federal, Mèxic. Després de més de sis mesos de vaga a la 
Universid Nacional Autònoma de Méjico en defensa de l’educació pública i 
gratuïta, el govem mexicà ha fet una llista de 385 persones a les quals es vol 
acusar de “despojo” i sobre les que s’estarien tramitant ordres de detenció. 
Aquestes persones són en realitat estudinats que participen activament en el 
moviment de vaga i membres de diversos col·lectius i organitzacions de la 
societat civil que s’han solidaritzat amb els estudiants. 

Frente Zapatista de Liberación Nacional + Contra-infos 22/11/99 


EL KOP JALEO PENDENT DE DESALLOTJAMENT 

El Prat de Llobregat. El Kasal Okupat del Prat va rebre, el passat 19 de 
novembre, una notificació en la que se’ls dónaven 5 dies per abandonar l’e¬ 
difici. El procés ha estat impulsat per l’Ajuntament d’aquesta localitat per- 
que ha obert un plà urbanístic, a la zona amb la intenció de no pagar l’expro¬ 
piació de la casa al propietari fins que aquesta hagi estat desallotjada. Per evi¬ 
tar el desallotjament s’organità una manifestació contra l’especulació i els 
plans farsa sobre les remodelacions urbanístiques de l’Administració local. 
D’altra banda, divendres 26 es celebrà una xocolatada de resistència al desa- 
llotament que, a partir del mateix dijous 25, pot produir-se en qualsevol 
moment. Usurpa + La Burxa 28/11/99 


CONTINUA LA SOLIDARITAT AMB RAFA BALLARÍN 

Osca. En Rafa Ballarín, antifeixista enpresonat fa tres anys per defensar-se 
d’una agressió d’un grup de nezis, s’enfronta al pagament de 6.300.000 ptes. 
i, malgrat trobar-se actualment en llibertat, el cas resta encara pendent del 
recurs i haurà de passar pel Tribunal Suprem. 

Ateneo Libertario El Molinero + Usurpa 20/11/99 


JUDICI ALS DETINGUTS DEL 12-0 DEL 98 

Barcelona. El dilluns 22 de novembre va tenir lloc el judici contra les set 
persones detingudes de forma arbitrària (sis d’elles dins d’un bar) després de 
la manifestació antifeixista del 12 d’octubre de l’any passat. Unes 400 per¬ 
sones es van concentrar davant dels jutjats per demanar l’absolució dels acu¬ 
sats i exigint la finalització desi judicis-farsa. Durant el judici van declarar 
els policies que van efectuar les detencions, contradint-se constantment, 
mentre les declaracions de la defensa es van mostrar molt compactes. La 
petició final de la fiscalia va mantenir les acusacions d’atemptat i lesions, 
que sumen fins a 1 any i 6 mesos de presó. La sentència es donarà a conèi¬ 
xer durant els propers dies, per part del jutjat penal n°13 de Barcelona. 

(fí CD O (D -i Q.Q) 


^,Hoy no se hace historia? 
Leo libros de anarquistas, 
parece algo lejano y oxidado. 
Revueltas de comunistas, 
hoy intelectuales 
bien acomodados. 

Hoy sólo hablan de utopias 
aquellos que un dia 
fueron censurados. 

Y un chaval que camina, 
pregunta: ^dónde estan 
los enemigos del estado? 
Hoy la lucha son okupaciones, 
insumisión, zapatismo, 
ateneos libertarios. 
Soplar un poco las ascuas, 
que el inconformismo 
quede iluminado. 

Pensar lo que se va a hacer, 
hacer lo que se ha pensado. 
No tragamos el cuento 
(de qué)... 

“peor era antes, 
que esto no es tan malo” 
Me pregunto: 

^si hoy no se hace historia? 
£si no se lucha? 

^no avanzamos? 

Si ayer eran Bakunin y Lenin, 
leamos hoy a Chomsky, 
Marcos, Galeano. 

La república nos mira, 
sus ojos nos dicen 
a que esperamos. 

Me pregunto: 

i si hoy no se hace historia? 
^sólo quedaran 
pàginas en blanco? 

Y mientras pasa el tiempo 
la ociosidad te encierra 
en un letargo vano, 
de indiferència ciega. 
Acaso no sabes 
lo que es el movimiento. 
Dime porqué te escudas 
en falsas democracias, 
dime quién te ha ensenado, 
a esconder la mano. 
Muéstrate cómo eres 
y a que bando perteneces. 


Hamsa 

c/ miquel bleach, 15 
Can Vies 
c/jocs florals, 42 
CS de Sants 
c/ olzinelles, 30 
Casal Indepe 
c/ demòstones 
La Barricada 
c/ constitució, 104 



Festes i concerts 


Dissabte 

11 de desembre, 21h. 

Festa de la Coordinadora Antirepressiva del Vallès 

l’Hamsa 

Dissabte 

18 de desembre, 21h 

Concert Pro-presos i preses 12 Oct. 

l’Hamsa. 

Divendres 31 de desembre, lh 

Festa de cap d’any per la contrainformació, 

l’Hamsa. 


Activitats, tallers i exposicions 


Del 27 de novembre al 12 de desembre Exposició de manualitats 

sala d’art del CS de Sants 

Dilluns 13 de desembre, 20 h. 

Cuina màgica de Nadal, 

CS de Sants 

Del 15 de desembre al 5 de gener 

Exposició de ceràmica 

sala d’art del CS de Sants 

Dimarts 19.30 a 21 h. 

anglès lr nivell (2.000 ptes.) 

CS de Sants 

dimarts 18.15 a 19.30 h. 

escriptura creativa (2.000 ptes.) 

CS de Sants 

dimecres 17.30 a 20 h. 

timbalers/es 

CSA Hamsa 

dimecres 19.30 a 21 h. 

català lr nivell ( 2.000 ptes.) 

CS de Sants 

dijous 19.30 a 21 h. 

anglès 2n nivell (2.000 ptes.) 

CS de Sants 

dijous 19.30 a 21 h. 

control mental (2.500 ptes.) 

CS de Sants 

dijous de 21 a 22.30 h. 

balls de saló ( 2.500 ptes.) 

CS de Sants 

divendres de 16 a 18 h. 

flamenco 

CSA Hamsa 

dissabte de 9 a 10.30 h. 

ioga (2.500 ptes.) 

CS de Sants 

dissabte d’11 a 12.30 h. 

tai-txi (2.500 ptes.) 

CS de Sants 

cada dia a les 17 h. 

curs d’alfabetització per a adults/es. 

Escola Perú 


Cinema 


Dilluns 6 de desembre passi de la pel·lícula Tocando el viento, 


al CSA HAMSA a les 20h, 

Org. el col·lectiu de video Kinski 


Dijous 16 de desembre presentació del llibre Colectividades y okupación rural, 

per Trafícantes de suenos, al CSA HAMSA 20h. 

del 4 al 8 de desembre acampada contra el TAV (COP-AL-TAV) a Montblanc 

(a l’ermita de Sant Josep), hi haurà tallers, xerrades, taules rodones i concerts. 


BUTLLETA DE SUBSCRIPCIÓ 


nom o col·lectiu /associació / etc 

adreça. 

població. 

Codi postal. 

telèfon. 

e.mail. 


Per tal de mantenir la nostra independència editorial, desde la Burxa optem per no acceptar sub¬ 
vencions institucionals. Desitjem ser un projecte de contrainformació autònom i autogestionat, 
confiem per tant únicament amb els vostres/nostres propis mitjans. Per poder donar continuitat 
al butlletí et proposem que el recolzis econòmicament amb la subscripció a 12 números, així, a 
més, no te'n perds cap. Per tal de col·laborar en l'edició i en la compra dels segells pel teu/vos¬ 
tre enviament fes-nos arribar 1.000 ptes i la butlleta amb les dades cumplimentades al CSA Can 
Vies (c/ jocs florals, 42. 08014 Sants), d'aquesta manera t’arribarà el butlletí cada mes a casa. 
























